Blaze7451/Wiki-th-20250601 huggingface dataset:
ชัยวัฒน์ สถาอานันท์

ศาสตราจารย์ ชัยวัฒน์ สถาอานันท์ (25 มกราคม พ.ศ. 2498 – 27 มิถุนายน พ.ศ. 2567) เป็นนักวิชาการชาวไทย เป็นศาสตราจารย์ประจำและหัวหน้าสาขาวิชาการเมืองการปกครอง คณะรัฐศาสตร์ มหาวิทยาลัยธรรมศาสตร์ ได้รับรางวัลนักวิจัยดีเด่นแห่งชาติสาขารัฐศาสตร์และรัฐประศาสนศาสตร์ในปี พ.ศ. 2549 ได้รับรางวัลศรีบูรพา ในปี พ.ศ. 2555 เป็นนักวิชาการคนหนึ่งที่มีบทบาทในการเสนอแนวทางเพื่อคลี่คลายความไม่สงบในภาคใต้ของประเทศไทย และเป็นกรรมการภาคประชาสังคมนอกพื้นที่ ในคณะกรรมการอิสระเพื่อความสมานฉันท์แห่งชาติ (กอส.) นอกจากนี้ชัยวัฒน์ยังมีตำแหน่งเป็นกรรมการ และคณะทำงานฝ่ายจัดการ/บรรณาธิการ ของโครงการจัดพิมพ์คบไฟ มูลนิธิเพื่อการศึกษาประชาธิปไตยและการพัฒนา ซึ่งเป็นโครงการจัดพิมพ์ที่พิมพ์เผยแพร่หนังสือวิชาการทั้งของนักวิชาการไทยและต่างประเทศ ตลอดจนวรรณกรรมชั้นดีจากต่างประเทศ เป็นจำนวนมากมายอย่างต่อเนื่อง

**การศึกษา**
ชัยวัฒน์จบการศึกษาระดับมัธยมตอนปลายจากโรงเรียนอัสสัมชัญ แล้วสามารถสอบเข้ามหาวิทยาลัยได้อันดับที่ 13 ของประเทศในแผนกสายศิลป์ และจบการศึกษารัฐศาสตร์บัณฑิต (เกียรตินิยมอันดับหนึ่ง) สาขาการเมืองการปกครอง จากมหาวิทยาลัยธรรมศาสตร์ จากนั้นเข้าศึกษาต่อด้านรัฐศาสตร์ที่ มหาวิทยาลัยฮาวาย ประเทศสหรัฐอเมริกา ด้วยทุนการศึกษาจาก East-West Center เมื่อ พ.ศ. 2524

**การเสียชีวิต**
ชัยวัฒน์เสียชีวิตในวันที่ 27 มิถุนายน พ.ศ. 2567 เวลา 10:45 นาฬิกา และมีพิธีศพในวันถัดมาที่มัสยิดฮารูน เขตบางรัก กรุงเทพมหานคร

**ผลงานเขียน**

**หนังสือ**
 ความรุนแรงกับการจัดการ "ความจริง" : ปัตตานีในรอบกึ่งศตวรรษ, สำนักพิมพ์มหาวิทยาลัยธรรมศาสตร์, ISBN : 9789749900390, มกราคม 2551 (ผลงานวิจัยดีเด่นประจำปี 2549 สำนักงานกองทุนสนับสนุนงานวิจัย (สกว.))- งบประมาณทหารไทย 2525-2534 :วิสัยทัศน์และความคิดเชิงนโยบาย, โครงการจัดพิมพ์คบไฟ, ISBN :9747667169, 2539

**เรื่องแปล**
 ขุมทรัพย์ที่ปลายฝัน จาก The Alchemist ของ เปาโล โคเอลโย, โครงการจัดพิมพ์คบไฟ, เมษายน 2542

**บทความวิชาการ**
 อาวุธมีชีวิต? แนวคิดเชิงวิพากษ์ว่าด้วยความรุนแรง, สำนักพิมพ์ฟ้าเดียวกัน, พฤษภาคม 2546- อารยะขัดขืน, สำนักพิมพ์มูลนิธิโกมลคีมทอง, ตุลาคม 2549

**รวมบทความทั่วไป**
 การเมืองมนุษย์, สำนักพิมพ์ดอกหญ้า- ราวกับมีคำตอบ, สำนักพิมพ์สารคดี, มิถุนายน 2547 (ฉบับที่พิมพ์โดยสำนักพิมพ์สารคดีผ่านการจัดเรียงตอนใหม่โดยผู้เขียนและได้ตัดบทความที่ผู้เขียนเห็นว่าพ้นสมัยออก)- มีกรอบไม่มีเส้น, สำนักพิมพ์ดอกหญ้า, 2538- ถึงเว้นไม่เห็นวรรค, สำนักพิมพ์สารคดี, มีนาคม 2547

**เครื่องราชอิสริยาภรณ์**

**อ้างอิง**
หมวดหมู่:นักวิชาการชาวไทย
หมวดหมู่:นักเขียนชาวไทย
หมวดหมู่:อาจารย์คณะรัฐศาสตร์
หมวดหมู่:ผู้ได้รับรางวัลนักวิจัยดีเด่นแห่งประเทศไทย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ชาวไทยเชื้อสายอินเดีย
หมวดหมู่:มุสลิมชาวไทย
หมวดหมู่:ศาสตราจารย์
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรพรรดิมาลา
สวนสัตว์เปิดเขาเขียว

ไฟล์:Khao Khiao Open Zoo relief and writing outside 2009.jpg|thumb|250px|รูปสลักสิงโตหินภายในสวนสัตว์
สวนสัตว์เปิดเขาเขียว ตั้งอยู่ที่ ตำบลบางพระ อำเภอศรีราชา จังหวัดชลบุรี เป็นสวนสัตว์เปิดขนาดใหญ่ในจังหวัดชลบุรีสวนสัตว์เป็นบริการสาธารณะ ซึ่งรัฐได้ดำเนินการเพื่อให้บริการแก่สังคมและประชาชนด้านต่าง ๆ เป็นสวนสัตว์ที่มีนักท่องเที่ยวชมมากที่สุด 

**ที่ตั้ง**
อยู่บริเวณเชิงเขาเขียว ห่างจากตัวเมืองศรีราชาประมาณ 25 กิโลเมตร นับเป็นผืนป่าแห่งเดียวในจังหวัดชลบุรี  และเป็นสวนสัตว์ที่มีเนื้อที่มากกว่า 5,000 ไร่ ตั้งขึ้นเมื่อ พ.ศ. 2521 โดยฟื้นฟูสภาพป่าเขาเขียวที่เสื่อมโทรมขึ้นใหม่ มีสัตว์ต่าง ๆ ให้ชมมากกว่า 300 ชนิด ที่ส่วนใหญ่จะอยู่ในพื้นที่กว้างขวางซึ่งจัดสภาพธรรมชาติให้เหมาะสมแก่อุปนิสัยของสัตว์และให้นักท่องเที่ยวสามารถเดินชมได้อย่างใกล้ชิด 

**การเดินทาง**
สวนสัตว์เปิดเขาเขียว มีระยะทางจากกรุงเทพฯ ประมาณ 130 กิโลเมตร จากถนนสายบางนา-ตราด มีทางแยกที่สามารถเข้าถึงสวนสัตว์เปิดเขาเขียวได้ 4 ทาง
#ที่ตลาดหนองมน ตรงทางแยกเข้าสถานีพัฒนาที่ดิน ข้างธนาคารกสิกรไทยสาขาหนองมน ผ่านทางสนามกอล์ฟบางพระ ถึงสวนสัตว์เปิดเขาเขียว ระยะทางประมาณ 18 กิโลเมตร
#ที่ตลาดบางพระ ตรงทางแยกเข้าสนามกอล์ฟบางพระถึงสวนสัตว์เปิดเขาเขียว ระยะทางประมาณ 18 กิโลเมตร
#ทางแยกเข้าอ่างเก็บน้ำบางพระ บริเวณตรงข้ามวัดเขาพระบาท ระยะทางถึงสวนสัตว์เปิดเขาเขียว ประมาณ 19 กิโลเมตร
#36ทางหลวงแผ่นดินหมายเลข 36 7ทางหลวงพิเศษหมายเลข 7 มีทางแยกเข้ามาถึงสวนสัตว์เปิดเขาเขียว ระยะทางประมาณ 7 กิโลเมตร

**ดูเพิ่ม**
 หมูเด้ง

**อ้างอิง**
 การเที่ยวชมสวนสัตว์ จากหนังสือ "นายรอบรู้"นักเดินทาง : ภาคตะวันออก หน้า 49-  เว็บไซต์ของสวนสัตว์เปิดเขาเขียวในเว็บสนุก

**แหล่งข้อมูลอื่น**
 kkopenzoo-  เวปไซด์ของสวนสัตว์เปิดเขาเขียว-  องค์การสวนสัตว์ในพระบรมราชูปภัมถ์ date=2006-05-28 -  การท่องเที่ยวแห่งประเทศไทย date=2004-11-27 
*101.056382
หมวดหมู่:สวนสัตว์ในจังหวัดชลบุรี
หมวดหมู่:สิ่งก่อสร้างในอำเภอศรีราชา
โรคคิดว่าตนเองมีรูปร่างหรืออวัยวะผิดปกติ

โรคคิดว่าตนเองมีรูปร่างหรืออวัยวะผิดปกติ  หรือ ดิสมอร์เฟีย (Body dysmorphic disorder ย่อว่า BDD) เดิมรู้จักกันในชื่อโรคกลัวพิการ (Dysmorphophobia) เป็นโรคจิตชนิดหนึ่งที่เกิดจากความไม่พอใจในรูปร่างของตนเอง จากการตรวจสอบพบกว่าโรคนี้มักจะพบในกลุ่มบุคคลที่สนใจในรูปร่างของตนเองมาก กลุ่มคนที่เข้างานสังคมบ่อย ๆ หรือกลุ่มคนที่เป็นที่สนใจจากคนอื่น ๆ และสังคม บุคคลที่อยู่ในกลุ่มความเสี่ยงนี้ได้แก่ ดารา นางแบบ ศิลปินดนตรี วัยรุ่น นักเรียนมัธยม และนักศึกษามหาวิทยาลัย หรือใคร ๆ ก็ตามที่ต้องทำงานหน้ากล้อง

**ปัจจัยในการตรวจสอบ**
วิธีในการตรวจสอบว่าโรคนี้จากสมาคมนักจิตวิทยาอเมริกัน (the American Psychiatric Association) ได้แยกปัจจัยการตรวจสอบค้นหาโรคดิสมอร์เฟียนี้ออกเป็นสามปัจจัยด้วยกันคือ
# การมีความหมกมุ่นเกี่ยวกับความเปลี่ยนแปลงในรูปร่างของตน หากพบความเปลี่ยนแปลงเพียงเล็กน้อย บุคคลคนนี้จะมีความวิตกกังวลอย่างมาก
# ความหมกมุ่นทำให้เกิดความโศกเศร้า ความทุกข์ ความเครียด และทำให้ความสามารถทั้งทางครอบครัว การงาน สังคม ฯลฯ ลดน้อยลง
# ความหมกมุ่นนี้ไม่ได้เกิดจากการมีปัญหาทางด้านจิตใจอื่น ๆ (คือไม่ได้เป็นโรคจิตอื่นอยู่แล้วหรือมีความผิดปกติทางสมองหรือจิตใจ)

**รูปแบบของโรค**
โรคนี้จะเกิดขึ้นทั้งในผู้ชายและผู้หญิง โดยสามารถแบ่งออกเป็นสามประเภทหลัก ๆ คือ- โรคไบกอร์เร็กเซีย หรือโรคที่คิดว่าตนเองตัวเล็กเกินไป (มักจะเกิดในผู้ชาย)- โรคโบลิเมียหรืออนอร์เร็กเซีย คือโรคที่คิดว่าตนเองอ้วนเกินไป (มักจะเกิดในผู้หญิง)- โรคที่คิดว่าตนเองมีหน้าตาที่น่าเกลียดหรืออวัยวะในร่างกายที่น่าเกลียด

**อ้างอิง**
หมวดหมู่:โรคโซมาโตฟอร์ม
หมวดหมู่:ความผิดปกติทางจิต
หมวดหมู่:จิตวิทยา
ไบกอร์เร็กเซีย

โรคไบกอร์เร็กเซีย (Bigorexia หรือ Muscle Dysmorphia) คือโรคที่คิดว่าตนเองตัวเล็กเกินไปหรือมีรูปร่างที่ไม่กำยำล่ำสัน ดูแข็งแรง หรือมีกล้ามเนื้อมากเพียงพอ ซึ่งเป็นโรคจิตชนิดหนึ่งที่อยู่ในกลุ่มของโรคจิตที่เกิดจากความไม่พึงพอใจในรูปร่างของตนเอง โดยโรคนี้เป็นโรคที่ตรงข้ามกับโรคโบลิเมีย โดยมักจะเกิดในผู้ชายวัยรุ่นหรือวัยกลางคน

**ผลของโรคนี้**
โรคนี้มักจะทำให้ผู้ป่วยมีอาการดังต่อไปนี้- คอยมองดูตัวเองในกระจกและตรวจสอบพัฒนาการของตัวเองอยู่เสมอ- ชั่งน้ำหนักของตัวเองบ่อย ๆ- จะเข้าสถานที่ออกกำลังกาย (fitness center) หรือเล่นกีฬาประเภทยกน้ำหนักบ่อย ๆ และหากไม่ได้เล่นจะมีอาการเครียดและซึมเศร้า- ไม่เอาใจใส่ในการงาน การเรียน สังคม และครอบครัวเนื่องจากการออกกำลังกาย- เน้นรับประทานอาหารประเภทที่มีโปรตีนสูง อาหารเสริม รับประทานอาหารบ่อยครั้งเหมือนนักเพาะกาย และอาจจะใช้สารกระตุ้นประเภทสเตียรอยด์ เพื่อเพิ่มฮอร์โมนเพศชายเพื่อสร้างความเจริญเติบโตของกล้ามเนื้อ
ผลของโรคนี้มีความอันตรายเท่าเทียมกับโรคบูลิเมีย นั่นคือการที่ได้รับโปรตีนและอาหารเสริมที่มากเกินไป จึงทำให้ไตทำงานหนัก หรือการใช้สารกระตุ้น อนาบอลิคหรือสเตียรอยด์ ที่ส่งผลให้ตับและไตมีปัญหา รวมไปถึงสมดุลทางฮอร์โมนเพศอาจจะเสียหาย หากรุนแรงมากอาจจะทำให้ผู้ป่วยไปผ่าตัดเสริมกล้ามเนื้อ (implants) ได้

**ผู้ที่มีอัตราเสี่ยง**
โรคนี้มักจะพบมากขึ้นทุก ๆ วันตั้งแต่ปี พ.ศ. 2543 เนื่องจากค่านิยมในรูปร่างหน้าตาของสื่อยุคปัจจุบัน เช่น นิตยสารวัยรุ่น ดาราในภาพยนตร์ ทีวี ละคร การ์ตูน และนักกีฬา รวมไปถึงของเล่นต่าง ๆ เช่น หุ่นตุ๊กตา  ซุปเปอร์แมน, แบทแมน หรือ G.I. Joe แม้ว่าโรคนี้ยังไม่พบมากในประเทศไทย (ปัจจุบันในประเทศไทยจะพบในรูปแบบของค่านิยมตามรูปแบบของวัฒนธรรมวัยรุ่นแบบเอเชียตะวันออก) แต่โรคบูลิเมียมักพบเห็นทั่วไปแล้ว โรคนี้กำลังมีโอกาสที่จะเข้ามาแพร่กระจายในประเทศไทยในอนาคตข้างหน้านี้
ผู้ที่มีอัตราเสี่ยงที่จะเป็นโรคนี้ได้แก่ นักเรียนระดับมัธยมศึกษา นักเรียนระดับมหาวิทยาลัย ดารา นักร้อง นักดนตรี นักกีฬา หรือผู้ชายที่วัยรุ่นจนถึงวัยกลางคน มักจะพบในอายุเฉลี่ยที่ 19.4 ปี โดยบุคคลเหล่านี้มักจะต้องออกงานสังคม หรือเป็นที่ถูกจับตามอง หรือสังคมให้ความสำคัญ (หรือไม่ให้ความสำคัญเลยก็เป็นได้) โดยที่บุคคลนั้น ๆ มักจะคิดว่าตนเองมีรูปร่างที่ดูไม่แข็งแรง ไม่กำยำ ไม่ล่ำสัน แม้ว่าตนมีกล้ามเนื้อมากกว่าคนทั่วไปในสังคมแล้วก็ตาม (ความหมกมุ่น)

**วิธีการป้องกันและหลีกเลี่ยง**
เนื่องจากโรคนี้มักจะพบในกลุ่มชายวัยรุ่น ผู้ปกครองควรที่คอยเฝ้าดูลักษณะการกินอาหารของลูกว่ามีการเปลี่ยนแปลงไปทางด้านใด คอยตรวจสอบดูแลขนาดของเสื้อผ้าของลูก หากพบว่ามีขนาดใหญ่มากจนเกินไปเพื่อที่จะปิดบังรูปร่างที่ตนเองไม่ชอบ ควรถามคำถามตรงกับลูก แทนที่จะพูดออกมาหรือต่อว่า และให้คำปรึกษา คอยดูแลเอาใจใส่เรื่องสื่อที่ลูกรับ หากลูกยังเล็ก ควรอธิบายให้ลูกฟังขณะลูกกำลังชมการ์ตูนหรือภาพยนตร์ต่างๆ ว่าลูกไม่จำเป็นที่จะต้องมีรูปร่างแบบนั้น 

**วิธีการของสื่อ**
ในความจริงแล้ว ทุกสิ่งทุกอย่างที่เราเห็นเกี่ยวกับรูปร่างหน้าตาของบุคคลต่าง ๆ ในสื่อ อาจจะไม่ใช่ความจริงเสมอไป ในภาพยนตร์นั้นดารานำอาจจะมี six-pack ในขณะแสดง แต่เมื่อดาราผู้นั้นไปแสดงเรื่องอื่น ก็อาจจะไม่มีกล้ามเนื้อในลักษณะดังกล่าวปรากฏให้เห็น และอาจจะอ้วนขึ้นหรือผอมลงก็ได้ เช่นเดียวกับในนิตยสาร ที่มักจะมีการตกแต่งและปรับด้วยวิธีการทางคอมพิวเตอร์ (retouch) รวมไปถึงการที่ไปผ่าตัดเสริมกล้ามเนื้อของดาราต่าง ๆ เช่นกัน
หมวดหมู่:โรคโซมาโตฟอร์ม
เครื่องราชูปโภค

เครื่องราชูปโภคมีอยู่ 4 สิ่ง ได้แก่ พานพระขันหมาก พระมณฑปรัตนกรัณฑ์ พระสุพรรณศรี (บัวแฉก) พระสุพรรณราช ทั้ง 4 อย่างนี้ทำด้วยทองลงยา มี 2 สำรับ สำรับใหญ่สร้างในสมัยรัชกาลที่ 1 อีกสำรับคือสำรับเล็ก สร้างในสมัยรัชกาลที่ 4

# พานพระขันหมาก เป็นพาน 2 ชั้น รูปสี่เหลี่ยมย่อมุม มีซองพลูและเครื่องพร้อมพร้อมสำหรับใส่หมาก แม้ปัจจุบันพระมหากษัตริย์ไม่ได้เสวยพระศรี (หมาก) แล้ว แต่ก็ยังเชิญออกมาทอดไว้ข้างพระราชอาสน์ตามราชประเพณี ในพระราชพิธีสำคัญเสมอ
# พระมณฑปรัตนกรัณฑ์ เป็นภาชนะรูปทรงมณฑปมีพานรองพร้อมฝา สำหรับใส่น้ำเย็น มีจอกลอยอยู่ภายใน
# พระสุพรรณศรี กระโถนเล็ก ทำเป็นรูปบัวแฉก สำหรับบ้วนพระโอษฐ์
# พระสุพรรณราช กระโถนปากแตรขนาดใหญ่ 
นอกจากราชูปโภคสำรับดังกล่าวข้างต้นแล้วแล้ว ยังมีอีกสำรับสำหรับทรงใช้ประจำวันคือ เครื่องพานพระศรี ซึ่งแบ่งได้อีก 2 สำรับ คือ เครื่องทองลงยาและเครื่องนาก เครื่องทองลงยาใช้วันเวลาปกติ และเครื่องนากใช้สำหรับใช้ในวันพระ 
เครื่องพานพระศรี ทั้งที่เป็นเครื่องทองลงยาและเครื่องนาก มี 
# พานพระศรี เครื่องในพร้อมสำหรับใส่พระศรี (หมาก)
# ที่ใส่น้ำเย็น (ถ้าเป็นทองเรียกพระสุวรรณภิงคาร ถ้าเป็นนากเรียกพระเต้านาก)
# พระถ้วย (ทองหรือนาก) 
# พระสุพรรณศรี
# พระสุพรรณราช
หมวดหมู่:เครื่องราชกกุธภัณฑ์

หมวดหมู่:พระมหากษัตริย์
หมวดหมู่:งานศิลปกรรมเงิน
หมวดหมู่:งานศิลปกรรมทอง
หมวดหมู่:งานศิลปกรรมอัญมณี
หมวดหมู่:เครื่องหมายทางการ
หมวดหมู่:ชุดพิธีการ
บ้านสี่เสาเทเวศร์

บ้านสี่เสาเทเวศร์
บ้านสี่เสาเทเวศร์ ตั้งอยู่บนที่ดินของกองทัพบกไทย อยู่ที่เลขที่ 279 ถนนศรีอยุธยา เขตดุสิต กรุงเทพมหานคร ใกล้กับสี่แยกสี่เสาเทเวศร์ (จุดตัดระหว่างถนนศรีอยุธยากับถนนสามเสน) มีหอสมุดแห่งชาติ สโมสรกองทัพบก และตลาดเทเวศร์เป็นสถานที่ใกล้เคียงกัน
ในอดีตเป็นบ้านพักของจอมพล สฤษดิ์ ธนะรัชต์ อดีตผู้บัญชาการทหารบก อดีตนายกรัฐมนตรี   และเป็นอดีตบ้านพักของพล.อ. เปรม ติณสูลานนท์ อดีตประธานองคมนตรี รัฐบุรุษ และอดีตนายกรัฐมนตรี ใช้เป็นบ้านพักมาตั้งแต่สมัยที่ยังดำรงตำแหน่งเป็นผู้บัญชาการทหารบก จนถึงคราวอสัญกรรม
หลัง พล.อ. เปรม ได้ถึงแก่อสัญกรรม บ้านสี่เสาเทเวศร์จึงถูกส่งคืนให้กรมสวัสดิการทหาร เพื่อมอบต่อให้กับกองทัพบก ก่อนที่จะมีการยกให้กับสำนักงานทรัพย์สินพระมหากษัตริย์อีกทีในวันที่ 31 ตุลาคม พ.ศ. 2562 ถัดมาภายหลังในวันที่ 21 กันยายน พ.ศ. 2563 จึงมีการดำเนินการทุบบ้านสี่เสาเทเวศร์ทิ้ง

**อ้างอิง**

**แหล่งข้อมูลอื่น**
หมวดหมู่:สิ่งก่อสร้างในเขตดุสิต
ฟรานซิส เดรก

เซอร์ฟรานซิส เดรก (Sir Francis Drake; พ.ศ. 2083 – พ.ศ. 2139) นักสำรวจและนักเดินเรือชาวอังกฤษที่เคยเป็นโจรสลัดปล้นเรือสเปนมาก่อน ในปี พ.ศ. 2110 (ก่อนกรุงศรีอยุธยาแตกครั้งที่หนึ่ง 2 ปี) ได้เป็นผู้บัญชาการเรือ จูดิท ในเที่ยวการเดินทางสำรวจอินเดียตะวันตก (อเมริกากลาง) ที่ล้มเหลวของผู้เป็นญาติคือ จอน ฮอว์กินส์ และได้เดินทางกลับไปที่นั่นอีกหลายครั้งเพื่อไปเก็บรวบรวมทรัพย์สินที่เสียหายจากพวกสเปน การกระทำของเดรกในงานนี้ทำให้เขาได้รับความนิยมเป็นอย่างมากในอังกฤษ ในปี พ.ศ. 2120 เดรกได้ออกเดินทางพร้อมกับเรือ 5 ลำสู่มหาสมุทรแปซิฟิกผ่านทางช่องแคบมาเจลลัน แต่หลังจากที่เรือหลายลำได้รับความเสียหายอย่างหนักจากพายุและไฟที่ใหม้เรือ เดรกได้เดินทางเพียงลำพังด้วยเรือชื่อ โกลเดนไฮนด์ แล่นข้ามหาสมุทรแปซิฟิกจนถึงเกาะเปลิวแล้วจึงเดินทางกลับอังกฤษผ่านแหลมกู๊ดโฮปเมื่อ พ.ศ. 2123 นับเป็นการเดินทางรอบโลกได้สำเร็จเป็นครั้งแรกของชาวอังกฤษ
ในปีต่อมา สมเด็จพระราชินีนาถเอลิซาเบธที่ 1 ได้เสด็จเยี่ยมเรือของเดรกและทรงแต่งตั้งให้เขาเป็นอัศวิน (เซอร์) ในปี พ.ศ. 2128 เซอร์ฟรานซิส เดรก ได้นำขบวนเรือจำนวน 25 ลำรบกับพวกอินเดียนแดงที่เป็นฝ่ายสเปนและขนยาสูบ มันฝรั่ง และชาวอาณานิคมเวอร์จิเนียที่ท้อแท้กลับบ้าน
ในสงครามที่รบกับกองเรืออาร์มาดา (Spanish Armada) ที่ยิ่งใหญ่และไม่มีใครเคยเอาชนะได้ของสเปนที่ประกอบด้วยเรือถึง 130 ลำ (พ.ศ. 2131) ได้สู้รบกันนานถึงหนึ่งสัปดาห์ในช่องแคบอังกฤษที่อังกฤษเป็นฝ่ายชนะ ความกล้าหาญและความเชี่ยวชาญในการรบทางเรือยิ่งทำให้เซอร์ฟรานซิสที่ตำแหน่งหน้าที่เป็นรองผู้บัญชาการกองเรือยิ่งโดดเด่นมากขึ้น การได้ชัยชนะครั้งสำคัญนี้ ทำให้อังกฤษมีแสนยานุภาพทางทะเลมากที่สุด ปี พ.ศ. 2138 เซอร์ฟรานซิสได้ออกเดินทางอีกครั้งหนึ่งเพื่อไปยังอินเดียตะวันตกแต่ก็ได้เสียชีวิตด้วยโรคบิดที่นอกชายฝั่งเมืองปอร์โตเบโล (ในประเทศปานามาปัจจุบัน) ตรงกับรัชสมัยของสมเด็จพระนเรศวรมหาราช

**อ้างอิง**
 The Cambridge Biograhical Encyclopedia / Edited by David Cystal-2nd ed., Cambridge University Press, 2000

**แหล่งข้อมูลอื่น**
  เส้นทางเดินเรือรอบโลกของเดรกโดยกูเกิลเอิร์ธ
หมวดหมู่:นักสำรวจชาวอังกฤษ
หมวดหมู่:บุคคลในสงครามแปดสิบปี
หมวดหมู่:โจรสลัด
หมวดหมู่:เซอร์
โซโนลูมิเนสเซนส์

โซโนลูมิเนสเซนต์
โซโนลูมิเนสเซนต์ (sonoluminescence) เป็นปรากฏการณ์ที่ของเหลว เช่น น้ำ แอลกอฮอล์ ได้รับการกระตุ้นจากทรานส์ดิวเซอร์ในลักษณะของการสั่นที่ความถี่สูง เพื่อให้เกิดคลื่นนิ่งในภาชนะที่บรรจุของเหลวนั้น ๆ โดยที่ฟองอากาศสามารถใส่เข้าไปในภาชนะได้หลายวิธี เช่นการใช้ลวดความร้อนเพื่อเปลี่ยนน้ำบางส่วนให้กลายเป็นไอ (ทำให้เกิดฟองอากาศขึ้น) หรือจะใช้หลอดเข็มฉีดยาฉีดอากาศเข้าไป เมื่อเกิดฟองอากาศขึ้นแล้ว ฟองอากาศนี้ปกติจะลอยขึ้นสู่ผิวน้ำ แต่เนื่องจากมีการกระตุ้นด้วยทรานส์ดิวเซอร์ หรือคลื่นเสียง ซึ่งเป็นคลื่นความดัน ทำให้ฟองอากาศที่เกิดขึ้น สามารถอยู่ในน้ำได้โดยอาศัยหลักการสมดุลของแรงลอยตัวและแรงกดจากคลื่นความดัน เมื่อฟองอากาศถูกจับนิ่งอยู่ตรงกลางของภาชนะ การเพิ่มแอมพลิจูดของคลื่นเสียงจะไม่ทำให้ความสมดุลของแรงเสียไป แต่จะไปบีบอัดฟองอากาศที่จับส่งผลให้ขนาดของฟองอากาศเล็กลงจนกระทั่งแหลกสลายไป ขณะที่ฟองอากาศกำลังแหลกสลาย ก็จะปล่อยพลังงานออกมาในรูปของโฟตอนหรือแสง การเกิดโซโนลูมิเนสเซนส์นี้ไม่ได้เกิดขึ้นเพียงครั้งเดียว แต่จะเกิดขึ้นได้อีก เนื่องจากอากาศจะกลับมารวมตัวกันใหม่เป็นฟองอากาศ โดยแสงที่ปล่อยออกมาจะอยู่ในระดับพิโกวินาทีซึ่งสั้นมาก ทำให้มองเห็นแสงเป็นลักษณะต่อเนื่อง 
ทฤษฎีการเกิดโซโนลูมิเนสเซนส์นั้นยังเป็นที่ถกเถียงกันอยู่ บ้างก็ว่าเป็นผลจากคลื่นกระแทก (shock wave) ที่เกิดขึ้นขณะที่ฟองอากาศแหลกสลาย บ้างก็ว่าเป็นพลาสมา (plasma) และบางส่วนที่คิดว่าเป็นปรากฏการณ์ฟิวชั่น ก็นำปรากฏการณ์นี้ไปพัฒนาต่อเพื่อให้ได้แหล่งพลังงานแบบนิวเคลียร์ฟิวชั่น ในด้านของฟิวชั่นได้มีการทดลองพิสูจน์โดยการตรวจวัดนิวตริโน ซึ่งเป็นผลพลอยได้จากการรวมตัวกันของไฮโดรเจนอะตอม โดยนักวิจัยของศูนย์วิจัยแห่งชาติ Oak Ridge ของสหรัฐอเมริกา 
หมวดหมู่:ปัญหาทางฟิสิกส์ที่ยังแก้ไม่ได้
หมวดหมู่:ฟิสิกส์
เครื่องราชกกุธภัณฑ์

ไฟล์:Regalia of Thailand.jpg|thumb|เครื่องเบญจราชกกุธภัณฑ์ของไทย
ไฟล์:The Great Crown of Victory of the Royal Yacht Mahachakri (II).jpg|thumb|260px|พระมหาพิชัยมงกุฎซึ่งเป็นหนึ่งในเบญจราชกกุธภัณฑ์ (เครื่องราชกกุธภัณฑ์ 5 อย่าง) แห่งราชอาณาจักรไทย
กกุธภัณฑ์ หรือ เครื่องราชกกุธภัณฑ์ (Crown jewels)  ตามรูปศัพท์แปลว่าเครื่องใช้สำหรับพระมหากษัตริย์ กกุธภัณฑ์ เป็นคำภาษาบาลี มาจาก กกุธ แปลว่า เครื่องหมายความเป็นพระราชา + ภณฺฑ แปลว่า ของใช้ เครื่องราชกกุธภัณฑ์จึงหมายถึง อุปกรณ์, เครื่องทรง และ/หรือ สิ่งอื่น ๆ ที่เป็นของพระมหากษัตริย์ของประเทศต่าง ๆ ที่มอบให้แก่พระมหากษัตริย์องค์ต่อไปเพื่อเป็นสัญลักษณ์ของการมอบสิทธิในการครองราชบัลลังก์ เครื่องราชกกุธภัณฑ์จะประกอบด้วย พระมหาพิชัยมงกุฎ, พระแสงขรรค์ชัยศรี, ธารพระกร, วาลวิชนี (พัดวาลวิชนี, พระแส้จามรี), ฉลองพระบาทเชิงงอน และสิ่งอื่น ๆ ที่ถือว่าเป็นสิ่งประกอบเกียรติยศของประมุขของประเทศตามแต่ประเทศไป

**ดูเพิ่ม **
 เครื่องราชกกุธภัณฑ์ไทย - เครื่องราชกกุธภัณฑ์สหราชอาณาจักร

**แหล่งข้อมูลอื่น ==
โพคาฮอนทัส

โพคาฮอนทัส (Pocahontas; ราว ค.ศ. 1596 – มีนาคม ค.ศ. 1617) ชื่อเกิดว่า มาโทอาคา (Matoaka) ชื่ออื่นว่า อาโมนูเท (Amonute) เป็นหญิงชาวอเมริกันพื้นเมือง มีชื่อเสียงเพราะความสัมพันธ์กับชุมชนอาณานิคมในเจมส์ทาวน์ เวอร์จิเนีย โพคาฮอนทัสเป็นบุตรีของพาวฮาทัน (Powhatan) ผู้เป็นประมุขสูงสุด (paramount chief) ของเครือข่ายชนเผ่าในเซนาคอมมาคาห์ (Tsenacommacah) ซึ่งกินพื้นที่ภูมิภาคไทด์วอเทอร์ (Tidewater region) แห่งเวอร์จิเนีย เกร็ดประวัติศาสตร์ที่รู้จักกันดีระบุว่า ใน ค.ศ. 1607 นางช่วยชีวิตจอห์น สมิธ ชาวอังกฤษซึ่งถูกชนอเมริกันพื้นเมืองจับเป็นเชลย โดยนางวางศีรษะของตนไว้บนแท่นประหารแทนศีรษะของเขาขณะที่บิดาของนางกำลังเงื้อกระบองเพื่อประหารเขา แต่นักประวัติศาสตร์จำนวนมากตั้งข้อสงสัยเกี่ยวกับความเป็นไปได้ของเรื่องดังกล่าว
ใน ค.ศ. 1613 นางถูกชาวอังกฤษจับกุมไปเรียกค่าไถ่ในช่วงที่อังกฤษและชนอเมริกันพื้นเมืองเป็นปฏิปักษ์กัน ระหว่างที่นางถูกจับนั้น นางเข้ารีตเป็นคริสต์ศาสนิกและเปลี่ยนชื่อเป็น รีเบกกา (Rebecca) ต่อมาเมื่อนางมีโอกาสกลับไปหาผู้คนของตน นางกลับเลือกอยู่กับคนอังกฤษ ครั้นเดือนเมษายน ค.ศ. 1614 นางอายุได้ 17 ปี เข้าพิธีสมรสกับจอห์น รอล์ฟ (John Rolfe) คนปลูกใบยาสูบ ต่อมาในเดือนมกราคม ค.ศ. 1615 นางให้กำเนิดบุตรชายของเขานามว่า ทอมัส รอล์ฟ (Thomas Rolfe)
ใน ค.ศ. 1616 ครอบครัวรอล์ฟเดินทางไปลอนดอน มีการนำเสนอนางต่อสังคมอังกฤษว่า เป็นอีกตัวอย่างหนึ่งของคนป่าเถื่อนที่ได้รับการสั่งสอนให้มีอารยะ เพื่อกระตุ้นการลงทุนในชุมชนเจมส์ทาวน์ที่เวอร์จิเนีย นางจึงเกิดมีชื่อเสียงขึ้น ได้รับการเลี้ยงดูปูเสื่อหรูหรา และได้ชมละครหน้ากาก (masque) ที่วังไวต์ฮอล (Whitehall Palace) ด้วย ครั้น ค.ศ. 1617 ครอบครัวรอล์ฟตั้งใจจะเดินทางกลับเวอร์จิเนีย แต่นางเสียชีวิตที่เกรฟเซนด์ (Gravesend) ในอังกฤษไปเสียก่อนโดยไม่ทราบสาเหตุ อายุได้ราว 20 หรือ 21 ปี ศพของนางฝังไว้ที่โบสถ์เซนต์จอร์จ (St George's Church) ณ เกรฟเซนด์นั้น แต่การบูรณะโบสถ์ในภายหลังทำให้ตำแหน่งที่แน่นอนของหลุมศพนางในปัจจุบันนั้นไม่อาจทราบได้อีก
สถานที่และผลิตภัณฑ์มากมายในสหรัฐได้รับการตั้งชื่อตามนาง เรื่องราวของนางยังได้รับการเล่าขานเป็นนิยายรัก กลายเป็นหัวเรื่องยอดนิยมในงานศิลปะ วรรณกรรม และภาพยนตร์ คนดังหลายคนก็อ้างว่า สืบเชื้อสายของนางผ่านทางบุตรของนาง เช่น สมาชิกตระกูลแรกแห่งเวอร์จิเนีย, ตลอดจนอีดิท วิลสัน (Edith Wilson) อดีตสุภาพสตรีหมายเลขหนึ่ง, เกล็นน์ สเตรนจ์ (Glenn Strange) นักแสดงชาวอเมริกัน, เวย์น นิวตัน (Wayne Newton) นักแสดงในลาสเวกัส, และเพอร์ซิวัล โลเวลล์ (Percival Lowell) นักดาราศาสตร์

**อ้างอิง**

**แหล่งข้อมูลอื่น**
หมวดหมู่:บุคคลที่เกิดในคริสต์ทศวรรษ 1590
หมวดหมู่:บุคคลที่เสียชีวิตในปี ค.ศ. 1617
หมวดหมู่:ชาวอเมริกันพื้นเมืองในคริสต์ศตวรรษที่ 16
หมวดหมู่:ชาวอเมริกันพื้นเมืองในคริสต์ศตวรรษที่ 17
หมวดหมู่:ผู้หญิงในคริสต์ศตวรรษที่ 16
หมวดหมู่:ผู้หญิงในคริสต์ศตวรรษที่ 17
หมวดหมู่:ชาวอเมริกันพื้นเมืองที่นับถือศาสนาคริสต์
หมวดหมู่:คติชนอเมริกัน
หมวดหมู่:ตระกูลโบลลิงแห่งเวอร์จิเนีย
หมวดหมู่:ผู้นับถือลัทธินอกศาสนาที่เปลี่ยนมานับถือนิกายโปรเตสแตนต์
หมวดหมู่:ประวัติศาสตร์เกรฟเซนด์
หมวดหมู่:ชาวพามุนคี
หมวดหมู่:บุคคลจากสหพันธรัฐพาวฮาทัน
หมวดหมู่:ตระกูลรอล์ฟแห่งเวอร์จิเนีย
หมวดหมู่:ชาวอาณานิคมเวอร์จิเนีย
หมวดหมู่:ชาวอเมริกันซึ่งย้ายถิ่นไปอังกฤษ
หมวดหมู่:บุคคลจากเจมส์ทาวน์ (เวอร์จิเนีย)
ประเทศแองโกลา

แองโกลา (Angola, pron, อังกอลา) หรือชื่ออย่างเป็นทางการว่า สาธารณรัฐแองโกลา (República de Angola) คือประเทศในแอฟริกาตะวันตกเฉียงใต้ มีพรมแดนจดกับประเทศนามิเบีย สาธารณรัฐประชาธิปไตยคองโกและประเทศแซมเบีย และมีชายฝั่งทางตะวันตกบนมหาสมุทรแอตแลนติก ส่วนจังหวัดกาบิงดาแยกจากส่วนที่เหลือของประเทศและมีพรมแดนจดสาธารณรัฐคองโก (คองโก-บราซาวีล) แองโกลาเป็นอดีตอาณานิคมของประเทศโปรตุเกส มีทรัพยากรธรรมชาติอยู่พอสมควร ที่สำคัญคือน้ำมันและเพชร แองโกลาเป็นประเทศที่ปกครองภายใต้ระบอบประชาธิปไตย

**ประวัติศาสตร์**
ชาวบันตูเป็นชนกลุ่มแรกที่เข้ามาอยู่ในบริเวณที่เป็นประเทศแองโกลาปัจจุบัน เมื่อก่อนพ.ศ. 2053 โปรตุเกสเข้ามาถึงแองโกลาเมื่อ พ.ศ. 2126 และผูกมิตรกับราชอาณาจักรบาคองโก เพื่อดำเนินการค้าทาส แองโกลาจึงกลายเป็นอาณานิคมของโปรตุเกส การต่อต้านโปรตุเกสด้วยสงครามกองโจรเริ่มขึ้นตั้งแต่ พ.ศ. 2504 - พ.ศ. 2517 โปรตุเกสจึงให้เอกราชแก่แองโกลา หลังได้รับเอกราช แองโกลาเกิดความขัดแย้งภายในประเทศระหว่างกลุ่มนิยมคอมมิวนิสต์กับประชาธิปไตยที่ต่างมีมหาอำนาจหนุนหลัง ในที่สุดกองทหารคิวบาเข้ามาช่วยทำให้ฝ่ายนิยมคอมมิวนิสต์คือขบวนการประชาชนชนะ ส่วนแกนนำกลุ่มสหภาพแห่งชาติที่สหรัฐหนุนหลังออกไปสหรัฐเมื่อ พ.ศ. 2529 
เดือนธันวาคม พ.ศ. 2531 มีการลงนามในข้อตกลงระหว่างแองโกลา คิวบา และแอฟริกาใต้เกี่ยวกับการถอนทหารคิวบา ทหารคิวบาถอนกำลังออกหมดเมื่อ 25 พฤษภาคม พ.ศ. 2534 สงคราม 16 ปีในแองโกลาสิ้นสุดลงเมื่อ 1 พฤษภาคม พ.ศ. 2534 โดยผู้นำประเทศลงนามในสนธิสัญญาสันติภาพและรับปากจะฟื้นฟูประชาธิปไตย

**การแบ่งเขตการปกครอง**
แผนที่การแบ่งเขตการปกครองของแองโกลา
แองโกลาแบ่งเขตการปกครองออกเป็น 18 จังหวัด และ 163 เขตเทศบาล
เบนโก (Bengo)
เบนกัวลา (Benguela)
เบ (Bié)
คาบินดา (Cabinda)
ควนโด คูบานโก (Cuando Cubango)
ควนซาเหนือ (Cuanza Norte)
ควนซาใต้ (Cuanza Sul)
คัวนีนี (Cunene)
ฮัวโบ (Huambo)
ฮุยลา (Huila)
ลวนดา (Luanda)
ลูนดาเหนือ (Lunda Norte)
ลูนดาใต้ (Lunda Sul)
มาลันเจ (Malanje)
มอกซิโก (Moxico)
นามิบี (Namibe)
อูยจี (Uíge)
ซาอีร์ (Zaire)

**อ้างอิง**
อแงกโลอา

อ
หมวดหมู่:รัฐและดินแดนที่ก่อตั้งในปี พ.ศ. 2518
หมวดหมู่:อดีตอาณานิคมของโปรตุเกส
รายชื่อเกมคอมพิวเตอร์และวิดีโอเกมเรียงตามประเภท

นี่คือรายชื่อเกมคอมพิวเตอร์และวิดีโอเกมเรียงตามประเภท สำหรับการเรียงลำดับของเกมตามตัวอักษร โดยเรียงตามตัวอักษรภาษาอังกฤษ
หมายเหตุ:เกมบางเกมสามารถจัดกลุ่มได้หลายประเภท
__TOC__
!
กเมคอมพิวเตอร์และวิดีโอเกมเรียงตามลำดับอักษร
จุงอิจิ คาเนมารุ

จุงอิจิ คาเนมารุ (Kanemaru Jun'ichi) เป็นนักพากย์ชายชาวญี่ปุ่น มีผลงานมากมายเป็นที่รู้จัก ซึ่งบทที่สร้างชื่อเสียงให้แก่เขาอย่างมากคือ คาซามิ ฮายาโตะ จากเรื่องไซเบอร์ฟอร์มูล่า และ โซนิค จากเกมโซนิคเดอะเฮดจ์ฮ็อก

**ผลงาน**

**แอนิเมชัน**
 ดันเป เจ้าหนูบอลเพลิง รับบทเป็น ทาเคดะ ยูจิ- ไซเบอร์ฟอร์มูล่า รับบทเป็น คาซามิ ฮายาโตะ- คุณแม่ ป.4 รับบทเป็น มาริโอ- ซากาโมโต้ เรียวม่า รับบทเป็น อินุอิ ไทสุเกะ- มาร์มาเลดบอย รับบทเป็น สุโอ งินตะ- เก็บหัวใจให้คนข้างบ้าน รับบทเป็น ชินทานิ ชูจิ- อุมิ งะ คิโคเอรุ รับบทเป็น โอกาดะ- เซเลอร์มูน เอส รับบทเป็น อาซาอิ สึโทมุ (ตอนที่ 100)- เมจิกไนท์เรย์เอิร์ธ ภาค 2 รับบทเป็น ซาส- กูรุ กูรุ คาถาพาต๊อง รับบทเป็น เจ้าชายซาบูน- มืออสูรล่าปีศาจ รับบทเป็น ชิราโตะ ชูอิจิ- จอมโจรสาว เซนต์เทล รับบทเป็น อิจูอิน โทรุ- ไทรกัน รับบทเป็น DJ- โซนิค เอ็กซ์ (Sonic X) รับบทเป็น โซนิค- ดิจิมอนเทมเมอร์ รับบทเป็น อากิยามะ เรียว- มุชิคิง รับบทเป็น ปูว์

**เกม**
 ฟาร์แลนด์สตอรี่ FX รับบทเป็น อาร์ค- โซนิคเดอะเฮดจ์ฮ็อก รับบทเป็น โซนิค, เมทัลโซนิค - Ellie no Atelier รับบทเป็น  ดักลาส- เร ~zero~ รับบทเป็น ฮินาซากิ มาฟูยุ- คนจิกิ โนะ กัชเบล
อุนาเระ! ยูโจ โนะ เด็งเงคิ 2 รับบทเป็น อาจารย์ไรคุ

**ภาพยนตร์แนวโทคุซัทสึ**
 อาบะเรนเจอร์ พากย์เสียงของ แฮกกาลาสไนเปอร์- มาสค์ไรเดอร์เดนโอ พากย์เสียงของ คาเมเลียนอิมาจิน

**อ้างอิง**
 http://sdb.noppo.com/jun_kane.htm date=2007-02-21 -  รายชื่อผลงานที่จุงอิจิ คาเนมารุ มีส่วนร่วมในการพากย์ 

**แหล่งข้อมูลอื่น**
  JK-EXPRESS (เว็บไซต์อย่างเป็นทางการ)date=2012-12-08  -  ประวัติส่วนตัวในเว็บต้นสังกัด (81 โปรดิวซ์) date=2006-02-27  
หมวดหมู่:นักพากย์ชายชาวญี่ปุ่น
หมวดหมู่:บุคคลจากจังหวัดยามานาชิ
คาซูนาริ ทานากะ

คาซูนาริ ทานากะ (Tanaka Kazunari) เป็นนักพากย์ชายชาวญี่ปุ่น เกิดเมื่อวันที่ 8 เมษายน ที่จังหวัดโอซากะ สังกัดค่ายอาโอนิโปรดักชัน ชอบจักรยานยนต์ และชอบดื่มเหล้ามาก มีความสามารถพิเศษในการเล่นกีตาร์ ยูโดขั้นแรก และมวยจีน

**ผลงาน**

**แอนิเมชัน**
 ไยบะ ซามูไรรุ่นจิ๋ว รับบทเป็น เกโรซาเอมอน- มาร์มาเลดบอย รับบทเป็น โรคุทันดะ สึโทมุ- มืออสูรล่าปีศาจ รับบทเป็น คิมูระ คาสึยะ- เทิร์นเอกันดั้ม รับบทเป็น บรูโน- ตำนานเทพประยุทธ์ รับบทเป็น หวงเฟยหู่- จอมแสบวัยซ่า (A Cheeky Angel) รับบทเป็น ฟูจิกิ อิจิโร่- ซากุระไทเซ็น รับบทเป็น นางิสะ- ดิจิมอนฟรอนเทียร์ รับบทเป็น มอนซาเอมอน- กรีน กรีน (Green Green) รับบทเป็น บัจจิกู- กันดั้มซี้ด รับบทเป็น ออร์สัน ไวท์- แอร์มาสเตอร์ (Air Master) รับบทเป็น ยาชิกิ ชุน- กัชเบล รับบทเป็น ยามานากะ ฮิโรชิ

**เกม**
 ปุโยปุโย PCE รับบทเป็น ซอมบี้, โมโมโมะ- ตำนานเทพประยุทธ์ PS รับบทเป็น หวงเฟยหู่- จอมแสบวัยซ่า PS รับบทเป็น ฟูจิกิ อิจิโร่- เคซเซน (Kessen) PS2 รับบทเป็น มาเอดะ เคจิ, โจโซคาเบะ โมริจิกะ

**อ้างอิง**
 http://sdb.noppo.com/k_tanaka.htm date=2007-02-21 - http://www.animenewsnetwork.com/encyclopedia/people.php?id=2068

**แหล่งข้อมูลอื่น**
  Kaz-navi (เว็บไซต์อย่างเป็นทางการ) date=2016-12-09  -  ประวัติส่วนตัวในเว็บต้นสังกัด (อาโอนิโปรดักชัน) date=2005-12-17  
หมวดหมู่:นักพากย์ชายชาวญี่ปุ่น
หมวดหมู่:บุคคลจากจังหวัดโอซากะ
เมงูมิ อูราวะ

เมงูมิ อูราวะ (Urawa Megumi) เป็นนักพากย์หญิงที่มีชื่อเสียงคนหนึ่งของประเทศญี่ปุ่น เกิดเมื่อวันที่ 30 พฤศจิกายน พ.ศ. 2508 ที่จังหวัดชิบะ สังกัดค่ายอาโอนิโปรดักชัน

**ผลงาน**

**งานแอนิเมชัน**
 จิบิมารูโกะจัง (มารูโกะจอมกวน) รับบทเป็น โยชิคาวะ มิโดริ- พ่อมดน้อยทัลลูตคุง รับบทเป็น เรียวงุจิยะ โคเรคิโยะ- ปริศนาปลาทอง รับบทเป็น บุนตะ, พีโกะ- ซุปเปอร์บิคคุริแมน รับบทเป็น อัสก้า- ชู้ต! รับบทเป็น ฮิโรเซะ คิโยทากะ, ชิโนบุ- มูกามูก้า พาราไดซ์ รับบทเป็น นิกานิก้า- มาร์มาเลดบอย รับบทเป็น โมโมอิ เรียวโกะ- ดราก้อนบอล Z รับบทเป็น อูบุ- กันดั้มวิง รับบทเป็น อีเรีย (พี่สาวของควอเทอร์)- กันดั้มเอ็กซ์ รับบทเป็น คารอน- มืออสูรล่าปีศาจ รับบทเป็น คุริตะ มาโกโตะ- ดอกเตอร์สลัมป์ (พ.ศ. 2540) รับบทเป็น โซระมาเมะ พีสุเกะ- ดิจิมอนแอดเวนเจอร์ 02 รับบทเป็น ฮิดะ อิโอริ, อาร์มาดิมอน, คาวาดะ โนริโกะ, แม่ของไดสุเกะ- วันพีซ รับบทเป็น โรโรโนอา โซโล (ตอนเด็ก)- กัชเบล รับบทเป็น ไฮด์- เซโนซาก้า ดิ แอนิเมชัน รับบทเป็น อัลเบโด เพียซโอลา- ดิจิมอนครอสวอร์ส รับบทเป็น ดราโกมอน

**งานเกม**
 โซสึเกียว II ~Neo Generation~ รับบทเป็น ซินดี้ ซากุระอิ- เอเบอร์รูจ รับบทเป็น มาเรียน

**แหล่งข้อมูลอื่น**
   Megumi Urawa Youchien (เว็บไซต์อย่างเป็นทางการ) -   ประวัติส่วนตัวในเว็บต้นสังกัด (อาโอนิโปรดักชัน) date=2006-02-11  
หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดชิบะ
วัดเชตุพน

วัดเชตุพน อาจหมายถึง:- วัดพระเชตุพนวิมลมังคลารามราชวรมหาวิหาร หรือวัดโพธิ์ - พระอารามหลวงชั้นเอก วัดประจำรัชกาลในรัชกาลที่ 1 กรุงเทพมหานคร- วัดเชตุพน - วัดโบราณสมัยสุโขทัย อยู่นอกกำแพงเมืองทางทิศใต้ของอุทยานประวัติศาสตร์สุโขทัย จังหวัดสุโขทัย- วัดเชตุพน - อำเภอศรีสัชนาลัย จังหวัดสุโขทัย- วัดเชตุพน - ตำบลวัดเกต อำเภอเมืองเชียงใหม่ จังหวัดเชียงใหม่- วัดเชตุพน - ตำบลรอบเวียง อำเภอเมืองเชียงราย จังหวัดเชียงราย- วัดเชตุพน - ตำบลเม็งราย อำเภอพญาเม็งราย จังหวัดเชียงราย- วัดเชตุพน - ตำบลนาคำวัดเกต อำเภอวานรนิวาส จังหวัดสกลนคร- วัดเชตุพน - ตำบลโพธิ์ศรีสำราญ อำเภอโนนสะอาด จังหวัดอุดรธานี
เกาะดอกท้อ

เกาะดอกท้อ เป็นเกาะในมณฑลเจ้อเจียง มีชื่อเสียงเพราะปรากฏในนิยายกำลังภายในเรื่องมังกรหยกของกิมย้ง 

**ในเนื้อเรื่องมังกรหยก**
ตั้งอยูในทะเลบูรพา เจ้าของเกาะมีฉายามารบูรพา เก่งทั้งบุ๋นบู้แต่มีนิสัยประหลาด บนเกาะเต็มไปด้วยดอกท้อซึ่งเป็นที่มาของชื่อเกาะเรียงรายอย่างซับซ้อน บนเกาะเต็มไปด้วยค่ายกลมากมาย เจ้าเกาะมักไม่ชอบรับแขกเท่าไหร่ นอกจากคนของเกาะดอกท้อแล้วก็ไม่มีใครที่จะรู้เส้นทางบนเกาะเลย
หมวดหมู่:มังกรหยก
ด
หมวดหมู่:มณฑลเจ้อเจียง
ลี้มกโช้ว

ลี้มกโช้ว อ่านว่า ลี้-มก-โช้ว เป็นตัวละครในนิยายกำลังภายในของกิมย้ง เรื่องมังกรหยก
ลี้มกโช้ว เป็นศิษย์สำนักสุสานโบราณ รุ่นที่ 3 ฉายา "เทพธิดาไหมแดง" เป็นศิษย์ผู้พี่ของเซียวเหล่งนึ่ง 
"ถามไถ่ทั่วโลกหล้า อันว่ารักเป็นฉันใด จึงได้มอบแก่กันด้วยชีวิต" เมื่อประโยคนี้ดังขึ้นมาย่อมมิใช่ใครอื่น นอกจาก เชียะเลี่ยงเซียนจื้อ หรือ เทพธิดาไหมแดง ลี้มกโช้ว ตัวร้ายอีกคนของเรื่อง ลี้มกโช้วนั้นเป็นศิษย์จากสำนักสุสานโบราณ นางเป็นศิษย์พี่ของเซียวเหล่งนึ่ง มีวิชาฝีมือสูงส่ง จิตใจอำมหิตยิ่ง 
ความเป็นมาของลี้มกโช้วนั้น เดิมที่นางเป็นหญิงสาวที่งดงามนุ่มนวล ได้มาพบรักกับ เล็กเตียงง้วง แต่แล้วทุกสิ่งก็เปลี่ยนไปเมื่อความรักไม่สมหวัง นางถูกพิษแห่งความรักกัดกร่อนจิตใจจนกลายเป็นนางมารร้ายแห่งยุทธภพ ที่มีความชั่วร้ายอำมหิตยากจะหาใครเทียบเทียม ลี้มกโช้วแม้จะเป็นมารร้าย แต่สุ้มเสียงนางอ่อนโยนนุ่มนวล ท่าทางแช่มช้อยงดงาม บวกกับตาดำขลับฟันขาวสะอาด ผิวพรรณละเอียดอ่อน อยู่ในชุดนักพรตสีเหลืองอ่อน นับเป็นหญิงงามที่โดดเด่น เพียงแต่จิตใจภายในกลับไม่ได้งดงามตามรูปลักษณ์ภายนอก ทั้งนี้ก็เนื่องจากพิษแห่งความรักที่มักแปรเปลี่ยนผู้คน วรยุทธของลี้มกโช้วมีพื้นฐานมาจากวิชาของสำนักสุสานโบราณ โดดเด่นที่วิชาแซ่ปัดที่อ่อนนุ่มแต่บังคับได้ดังใจ และด้วยความสามารถของนาง นางยังสามารถบัญญัติวิชาฝ่ามือเบญจพิษขึ้น ซึ่งเป็นวิชาฝ่ามือที่รุนแรง เป็นที่ครั่นคร้ามแก่ชาวยุทธจักรยิ่งนัก นอกจากนี้ยังมีอาวุธลับคือ เข็มเงินน้ำแข็งเย็นที่มีพิษรุนแรงร้ายกาจ แค่เพียงสัมผัสก็สร้างความปวดร้าวสุดทนทาน หากถูกแทงเข้าไปย่อมไม่สามารถมีชีวิตสืบต่อ ทุกครั้งที่นางจะลงมือ จะประทับรอยฝ่ามือสีแดงไว้เท่ากับจำนวนคนที่ต้องสังหาร และมักจะลงมือในช่วงเวลารุ่งสาง ความอำมหิตของนางมีมาให้เห็นตังแต่เริ่มปรากฏตัว นางก็ลงมือสังหารสาวใช้ของเล็กลิบเตี้ยไปสามคนรวด หลังจากนั้นก็สังหาร เล็กลิบเตี้ยกับภรรยา และยังไล่ล่าพยายามสังหาร เทียเอ็งและเล็กบ่อซัง ซึ่งในเวลานั้นมีอายุเพียงเก้าขวบเท่านั้น ลี้มกโช้วมีศิษย์อยู่สองคน คนแรกคืออั้งเลงปอ ซึ่งถือเป็นสาวสวยอีกคนหนึ่ง แต่นิสัยก็ไม่ได้ดีไปกว่าผู้เป็นอาจารย์เท่าไหร่ คนที่สองคือเล็กบ่อซัง นางเป็นเด็กที่ถูกลี้มกโช้วสังหารบิดามารดา แต่กล้ำกลืนความแค้นแกล้งทำดีต่อนาง เพื่อรักษาชีวิตไว้ รอคอยโอกาสล้างแค้น ภายหลังเล็กบ่อซังก็หนีออกมาได้ ส่วนอั้งเลงปอก็เสียชีวิตด้วยน้ำมืออาจารย์ผู้เหี้ยมโหด 
หมวดหมู่:ตัวละครในนิยายกำลังภายใน
หมวดหมู่:มังกรหยก
หมวดหมู่:ตัวละครที่เป็นนักรบหญิง
สวิงแมน

สวิงแมน (swingman) เป็นศัพท์ในกีฬาบาสเกตบอล ใช้เรียกผู้เล่นซึ่งสามารถเล่นได้ทั้งตำแหน่งสมอลฟอร์เวิร์ด และชู้ตติ้งการ์ด ในขณะที่นักบาสเกตบอลเอ็นบีเอ ลาร์รี เบิร์ด (Larry Bird) สูง 6 ฟุต 9 นิ้วเหมาะกับสมอลฟอร์เวิร์ด และเร็กจี มิลเลอร์ (Reggie Miller) สูง 6 ฟุต 7 นิ้ว เหมาะกับชู้ตติ้งการ์ด ผู้เล่นที่มีความสามารถหลากหลายเช่น เลอบรอน เจมส์ (LeBron James) ซึ่งสูง 6 ฟุต 8 นิ้ว สามารถเล่นสลับข้ามกันระหว่างสองตำแหน่ง
แนวความคิดของสวิงแมน เริ่มปรากฏให้เห็นช่วงปลายคริสต์ทศวรรษ 1970 ถึงต้น 1980 เมื่อผู้เล่นมีชื่อเสียง เช่น จอร์จ เกอร์วิน (George "Iceman" Gervin) มีลักษณะที่ไม่ตรงกับตำแหน่งสองและสาม แต่ใช้ความสูงที่อยู่ก้ำกึ่งและความสามารถทางกีฬามาเป็นข้อได้เปรียบตอนประกบคู่แข่ง คือวิ่งเร็วกว่าผู้เล่นที่ตัวใหญ่กว่า และชู้ตลูกข้ามคนที่ตัวเล็กกว่า ไมเคิล จอร์แดน (Michael Jordan) และเพื่อนร่วมทีม สก็อตตี พิพเพน (Scottie Pippen) เป็นอีกผู้เล่นที่เป็นสวิงแมนที่มีชื่อเสียงมาก นักบาสเกตบอลยอดนิยมในปัจจุบันหลายคนก็เป็นสวิงแมน เช่น เทรซี แม็คเกรดี (Tracy McGrady) , วินส์ คอร์เตอร์ (Vince Carter) , โคบี ไบรอันต์ (Kobe Bryant) , เลอบรอน เจมส์ และ พอล เพียส (Paul Pierce)
สวิงแมนที่ยังเป็นคนถือลูกและกำหนดแผนการบุก ซึ่งรวมทักษะของพอยท์การ์ด ชู้ตติ้งการ์ด และสมอลฟอร์เวิร์ดเข้าด้วยกัน เรียกว่า พอยท์ฟอร์เวิร์ด สก็อตตี พิพเพน เป็นพอยท์ฟอร์เวิร์ดที่มีชื่อเสียงที่สุด เลอบรอน เจมส์ และเทรซี แม็คเกรดี ก็จัดเป็นพอยท์ฟอร์เวิร์ดได้เช่นกัน
หมวดหมู่:บาสเกตบอล
ขวัญสรวง อติโพธิ

นายขวัญสรวง อติโพธิ เป็นอาจารย์พิเศษประจำคณะสถาปัตยกรรมศาสตร์ จุฬาลงกรณ์มหาวิทยาลัย เป็นวิทยากรและนักเขียนบทความอิสระ โดยเฉพาะด้านการพัฒนาเมืองและพัฒนาสังคม คุณภาพชีวิต และสิ่งแวดล้อม
นายขวัญสรวง อติโพธิ เกิดเมื่อวันที่ 24 สิงหาคม พ.ศ. 2494 ที่จังหวัดลำพูน เป็นคู่แฝดกับนายแก้วสรร อติโพธิ บิดาคือนายศิริ อติโพธิ อดีตรองประธานวุฒิสภา อดีตปลัดกระทรวงยุติธรรม, ประธานคณะกรรมการป้องกันและปราบปรามการประพฤติมิชอบในวงราชการ (ปปป.)
วันที่ 15 มกราคม พ.ศ. 2551 ได้รับการแต่งตั้งให้เป็น ประธานกรรมการนโยบายชั่วคราวขององค์การกระจายเสียงและแพร่ภาพสาธารณะแห่งประเทศไทย (TPBS) ซึ่งเข้าบริหารคลื่นความถี่การถ่ายทอดโทรทัศน์ในระบบยูเอชเอฟทางช่อง 29 เช่นเดิม แทนสถานีโทรทัศน์ทีไอทีวี ที่ถูกระงับการแพร่ภาพเมื่อวันที่ 14 มกราคม พ.ศ. 2551

**การศึกษา**
 โรงเรียนอุบลวิทยาคม จังหวัดอุบลราชธานี- โรงเรียนเบ็ญจะมะมหาราช จังหวัดอุบลราชธานี- โรงเรียนสวนกุหลาบวิทยาลัย กรุงเทพมหานคร- ปริญญาตรี สถาปัตยกรรมศาสตร์ จุฬาลงกรณ์มหาวิทยาลัย- ปริญญาโท การผังเมือง มหาวิทยาลัยอาเคิน (RWTH AACHEN University) เมืองอาเคิน ประเทศเยอรมนี

**เกียรติคุณ**
 พ.ศ. 2547 รางวัลสถาปนิกดีเด่น สมาคมสถาปนิกสยาม ในพระบรมราชูปถัมภ์- พ.ศ. 2548 รางวัลนิสิตเก่าดีเด่น คณะสถาปัตยกรรมศาสตร์ จุฬาลงกรณ์มหาวิทยาลัย

**การทำงาน**
 อาจารย์พิเศษ ประจำภาควิชาการวางแผนภาคและเมือง คณะสถาปัตยกรรมศาสตร์ จุฬาลงกรณ์มหาวิทยาลัย- เกษียณอายุก่อนกำหนดเพื่อทำงานนอกองค์กรภาครัฐ การเมืองภาคประชาชน- ผู้อำนวยการสถาบันสร้างบ้าน แปงเมือง มูลนิธิการเรียนรู้เพื่อพัฒนาประชาสังคม- ร่วมเขียนหนังสือ หยุด! ระบอบทักษิณ- พ.ศ. 2549 ได้รับเลือกตั้งในการเลือกตั้งสมาชิกวุฒิสภากรุงเทพมหานคร แต่มิได้รับการรับรองในขณะนั้นจาก กกต.ชุด พล.ต.อ.วาสนา เพิ่มลาภ โดยให้เหตุผลว่าเนื่องจากขึ้นเวทีพันธมิตรประชาชนเพื่อประชาธิปไตย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ผลเลือกตั้ง ส.ว.ทั่วประเทศ เว็บบอร์ดสวนกุหลาบ
หมวดหมู่:สถาปนิกชาวไทย
หมวดหมู่:นักเขียนชาวไทย
หมวดหมู่:อาจารย์คณะสถาปัตยกรรมศาสตร์
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากจังหวัดลำพูน
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลที่ยังมีชีวิตอยู่
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนเบ็ญจะมะมหาราช
หมวดหมู่:บุคคลฝาแฝดจากประเทศไทย
หมวดหมู่:สมาชิกวุฒิสภากรุงเทพมหานคร
หมวดหมู่:ฝาแฝดเหมือน
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
ความตกลงทั่วไปว่าด้วยภาษีศุลกากรและการค้า

ความตกลงทั่วไปว่าด้วยภาษีศุลกากรและการค้า (General Agreement on Tariffs and Trade; ตัวย่อ: GATT) เป็นความตกลงระหว่างชาติเพื่อส่งเสริมประโยชน์ทางการค้าและเศรษฐกิจที่ร่วมกันลงนามเมื่อ พ.ศ. 2490 มีเป้าหมายเพื่อให้เกิดการค้าเสรีโดยการลดภาษีศุลกากรระหว่างชาติ การเจรจารอบที่ 8 ที่เรียกว่า "รอบอุรุกวัย" (Uruguay Round) เกิดปัญหาซับซ้อนและใช้เวลาเจรจากันนานถึง 7 ปี (พ.ศ. 2529 - 2536) และได้รับการต่อต้านมากที่สุดโดยเฉพาะเกษตรกรชาวฝรั่งเศส ผลการเจรจามีการตกลงลดภาษีมากถึงร้อยละ 40 และมีผลให้เกิดการจัดตั้งองค์การนานาชาติขึ้มาใหม่คือ "องค์การการค้าโลก" (WTO) เพื่อทำหน้าที่เกี่ยวกับเรื่องนี้โดยตรง
องค์การการค้าโลก จะทำหน้าที่ดูแลข้อตกลงย่อย 3 ข้อตกลง คือ ความตกลงทั่วไปว่าด้วยภาษีศุลกากรและการค้า (General Agreement on Tariff and Trade; GATT) ที่ดำเนินการมาก่อนหน้านี้, ความตกลงทั่วไปว่าด้วยการค้าบริการ (General Agreement on Trade in Services; GATS) และ ความตกลงว่าด้วยการค้าเกี่ยวกับสิทธิในทรัพย์สินทางปัญญา (The agreement on Trade-Related Aspects of Intellectual Property Rights; TRIPS)

**อ้างอิง**

**อ่านเพิ่ม**
 Aaronson Susan A. Trade and the American Dream: A Social History of Postwar Trade Policy & co (1996) 
*Goldstein, Judith (11 May 2017). "Trading in the Twenty-First Century: Is There a Role for the World Trade Organization?". Annual Review of Political Science. 20 (1): 545–564. - Irwin, Douglas A. "The GATT in Historical Perspective," American Economic Review Vol. 85, No. 2, (May, 1995), pp. 323–28  in JSTOR- McKenzie, Francine. "GATT and the Cold War," Journal of Cold War Studies, Summer 2008, 10#3 pp. 78–109- Zeiler, Thomas W. Free Trade, Free World: The Advent of GATT (1999)  excerpt and text search
หมวดหมู่:ความตกลงระหว่างประเทศ
หมวดหมู่:การค้าระหว่างประเทศ
หมวดหมู่:สนธิสัญญา
หมวดหมู่:ก่อตั้งในปี พ.ศ. 2490
หมวดหมู่:องค์การการค้าโลก
หมวดหมู่:สนธิสัญญาเกี่ยวข้องกับมาเก๊า
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 4
สัมมาสัมพุทธเจ้า

พระสัมมาสัมพุทธเจ้า (สมฺมา นิบาต + สํ- อุปสรรค + พุทฺธ (พุธฺ ธาตุ + -ต ปัจจัยในกิริยากิตก์)) แปลว่า พระผู้ตรัสรู้เองโดยชอบ คือผู้ตรัสรู้อย่างสมบูรณ์แบบ
พระสัมมาสัมพุทธเจ้า เป็นพระเนมิตกนามของพระพุทธเจ้าที่ทรงได้รับเพราะทรงรู้แจ้งสรรพธรรม กล่าวคืออริยสัจธรรม ๔ ประการด้วยพระองค์เอง มิได้ทรงศึกษาเล่าเรียนหรือฟังจากผู้อื่นมาก่อน แต่สรรพธรรมเหล่านี้เกิดปรากฏแก่พระองค์เองด้วยอำนาจการได้บรรลุพระสัมมาสัมโพธิญาณ
พระนามของพระพุทธเจ้านอกจากนี้ยังมีอีก เช่นพระมหามุนี พระบรมศาสดา เป็นต้น

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดโอรสาราม กรุงเทพฯ พ.ศ. 2548
หมวดหมู่:พระพุทธเจ้า
หมวดหมู่:คำศัพท์ศาสนาพุทธ
มหาวิทยาลัยนอร์ทเวสเทิร์น

มหาวิทยาลัยนอร์ทเวสเทิร์น (Northwestern University หรือเรียกโดยย่อว่า NU) เป็นมหาวิทยาลัยเอกชนในสหรัฐอเมริกา ตั้งอยู่ที่เมืองเอแวนสตัน และเมืองชิคาโก ในรัฐอิลลินอย มหาวิทยาลัยก่อตั้งในปี พ.ศ. 2394 (ค.ศ. 1851) ในปัจจุบัน (พ.ศ. 2548) มีนักศึกษาประมาณ 15,000 คน เป็นนักศึกษาในระดับปริญญาตรีประมาณ 8,000 คน วิทยาเขตหลักที่อยู่ที่เมืองอีแวนสตัน มีพื้นที่กว่า 970,000 ตร.ม. (240 เอเคอร์) ตั้งอยู่บริเวณ ทะเลสาบมิชิแกน สีประจำมหาวิทยาลัยคือ สีม่วง
ซุ้มประตูบริเวณวิทยาเขตที่เมืองอีแวนสตัน มหาวิทยาลัยนอร์ทเวสเทิร์น
มหาวิทยาลัยนอร์ทเวสเทิร์น มีชื่อเสียงในหลายด้าน ซึ่งรวมถึง บริหารธุรกิจ นิติศาสตร์ แพทยศาสตร์ นิเทศศาสตร์ เคมี เศรษฐศาสตร์ ครุศาสตร์ สังคมสงเคราะห์ วารสารศาสตร์ และดนตรี โดยได้รับการจัดอันดับให้เป็นมหาวิทยาลัยชั้นนำ Top 20 ของสหรัฐอเมริกา และเป็นมหาวิทยาลัยชั้นนำ Top 30 ของโลก จากนิตยสารด้านการศึกษาที่สำคัญเช่น U.S. News & World Report, Times Higher Education และ Academic Ranking of World Universities

**วิทยาลัยและคณะที่นอร์ทเวสเทิร์น**

**ปริญญาตรี**
 คณะวิศวกรรมศาสตร์และวิทยาศาสตร์ประยุกต์ Robert R. McCormick (ก่อตั้ง 1909)- คณะวารสารศาสตร์ Medill (ก่อตั้ง 1921)- คณะนิเทศศาสตร์ (ก่อตั้ง 1878)- คณะครุศาสตร์และสังคมสงเคราะห์ (ก่อตั้ง 1926) - คณะดุริยางคศาสตร์ (ก่อตั้ง 1895) - คณะอักษรศาสตร์และวิทยาศาสตร์ Judd A. and Marjorie Weinberg (ก่อตั้ง 1851)

**ปริญญาโท/เอก และ วิชาชีพ**
 คณะแพทยศาสตร์ Feinberg (ก่อตั้ง 1859)- แผนกกายภาพบำบัดและการเคลื่อยไหวของมนุษย์ (ก่อตั้ง 1927) - คณะบริหารธุรกิจ Kellogg (ก่อตั้ง 1908)- คณะวารสารศาสตร์ Medill (ก่อตั้ง 1921)- คณะนิเทศศาสตร์ (ก่อตั้ง 1878)- คณะครุศาสตร์และสังคมสงเคราะห์ (ก่อตั้ง 1926) - ดุริยางคศาสตร์ (ก่อตั้ง 1895) - บัณฑิตวิทยาลัย (ก่อตั้ง 1910)- School of Continuing Studies (ก่อตั้ง 1933)

**แหล่งข้อมูลอื่น**
  เว็บไซต์มหาวิทยาลัยนอร์ทเวสเทิร์น-  สมาคมนักเรียนไทยมหาวิทยาลัยนอร์ทเวสเทิร์น date=2006-09-01 

**อ้างอิง**
นอร์ทเวสเทิร์น
การหาเส้นทางวิกฤต

ไฟล์:Pert chart colored.gif|thumb|เพิร์ตชาร์ตที่มี 6 กิจกรรม โดยในโครงการนี้มีกิจการที่วิกฤตได้สูงคือเส้นทาง B,C และ A,D,F
การหาเส้นทางวิกฤต (critical path method, CPM หรือ critical path analysis) เป็นวิธีการหนึ่งในการบริหารโครงการ โดยคำนึงถึงการแบ่งแยกงานออกเป็นหลายส่วน และพิจารณาระยะเวลาในการดำเนินงาน งานย่อยที่มีระยะเวลาดำเนินงานที่ส่งผลรวมถึงระยะเวลาของโครงการทั้งหมด จะถือว่าเป็นงานบนเส้นทางวิกฤต ซึ่งเป็นงานที่ต้องได้รับการควบคุมเป็นพิเศษ
ซีพีเอ็มเริ่มพัฒนาโดยบริษัทดูปองต์ในการบริหารการก่อสร้าง โดยในปัจจุบันมีการใช้กันทั่วในโครงการทั่วไปไม่เพียงต่องานก่อสร้าง
งานที่อยู่บนเส้นทางวิกฤตจะมีลักษณะเป็นงานที่ไม่สามารถล่าช้าได้ เพราะจะส่งผลให้เกิดการล่าช้าทั้งโครงการ ถ้างานใดงานหนึ่งในนั้นช้าไป

**อ้างอิง**
 Project Management Institute (2003). A Guide To The Project Management Body Of Knowledge (3rd ed.). Project Management Institute. ISBN 1-930699-45-X.
หมวดหมู่:ทฤษฎีเครือข่าย
หมวดหมู่:การบริหารงานก่อสร้าง
หมวดหมู่:การจัดการโครงการ
หมวดหมู่:การวิจัยดำเนินการ
หมวดหมู่:การผลิต
หมวดหมู่:อำเภอในจังหวัดอ่างทอง

สำหรับข้อมูลเพิ่มเติมของจังหวัด ดูบทความหลักที่ จังหวัดอ่างทอง
อ่างทอง
หมวดหมู่:จังหวัดอ่างทอง
หมวดหมู่:หน่วยการบริหารในจังหวัดอ่างทอง
อสูรร้ายจอมราชัน

อสูรร้ายจอมราชัน ( Basutādo
ankoku no hakai shin) เป็นการ์ตูนญี่ปุ่นเขียนโดย คาซึชิ ฮะงิวะระ ตีพิมพ์ครั้งแรกในนิตยสารโชเนนจัมป์ ในปี พ.ศ. 2531 เป็นเรื่องราวเกี่ยวกับนักเวทมนตร์ อัศวิน ปีศาจและพระเจ้าต่อสู้กัน โดยชื่อส่วนมากจะมาจากชื่อนักดนตรีหรือวงดนตรี เฮฟวี่เมทัล และ ใช้ไอเดียจากเกมส์ Dungeons & Dragons มาช่วยเสริม

**ตัวละคร**
 ดาร์ก ชไนเดอร์ (ダーク・シュナイダー) นักเวทมนตร์ผู้ที่แข็งแกร่งในโลก แต่ถูกจับขังไว้ในร่างกายของเด็กน้อยที่ชื่อ รูช- เทีย โนต โยโกะ (ティア・ノート・ヨーコ) ลูกสาวของนักบวชที่จับขังดาร์ก ชไนเดอร์ ซึ่งต่อมาภายหลังได้ตกหลุมรัก ดาร์ก ชไนเดอร์- ลูเช่ เรนเรน (ルーシェ・レンレン) เด็กหนุ่มผู้เติบโตมากับโยโกะ อีกด้านคือดาร์ก ชไนเดอร์ มีนิสัยว่าง่าย ชอบซักผ้า เป็นเกย์- นินจามาสเตอร์การ่า (ガラ) เพื่อนของดาร์ก ชไนเดอร์ เคยต่อสู้กันในเล่ม 2 สุดท้ายก็กลับใจมาช่วย ดาร์ก ชไนเดอร์- อาเชส เน (アーシェス・ネイ) เอลฟ์แห่งความมืด ที่ดาร์ก ชไนเดอร์ได้พบเจอในป่า และได้เก็บมาเลี้ยง ใช้สายฟ้าเป็นอาวุธ- คัลซู (カル=ス) อดีตเป็นลูกน้องดาร์ก ชไนเดอร์ ใช้น้ำแข็งเป็นอาวุธ- อาบิเกล (アビゲイル)อดีตเป็นลูกน้องดาร์ก ชไนเดอร์ เช่นกัน ใช้โอเมก้าอบิเกลต่อสู้ดาร์ก ชไนเดอร์ และเสียชีวิต- องค์หญิงชีร่า (シーラ 姫 shīra hime) องค์หญิงแห่งเมทาลิกาน่า

**อ้างอิง**
 อสูรร้ายจอมราชัน เล่ม 1-25
หมวดหมู่:การ์ตูนญี่ปุ่น
หมวดหมู่:วิดีโอเกมที่ออกวางจำหน่ายในปี พ.ศ. 2537
ความเชื่อ

ต้นไม้ที่ได้รับการเคารพบูชาตามความเชื่อของชาวไทย
ความเชื่อ (belief) หมายถึง การยอมรับว่าสิ่งใดสิ่งหนึ่งเป็นความจริง หรือมีการดำรงอยู่จริง โดยอาศัยประสบการณ์ตรง การไตร่ตรอง หรือการอนุมาน

**ความเชื่อในศาสนา**

**ศาสนาพุทธ**

**ศาสนาคริสต์**
คริสตชนถือว่า "ความเชื่อในพระเยซูคริสต์" เป็นเงื่อนไขเดียวที่พระเจ้าทรงเรียกร้องสำหรับความรอด ความเชื่อไม่ใช่การกล่าวยอมรับพระคริสต์เท่านั้น แต่เป็นกิจซึ่งแสดงออกจากจิตใจของผู้ที่เชื่อที่แสวงหาการติดตามของพระคริสต์ในฐานะองค์พระผู้เป็นเจ้าและพระผู้ไถ่ด้วย
ความหมายของความเชื่อมีปรากฏอยู่ในคัมภีร์ไบเบิลภาคพันธสัญญาใหม่ ในจดหมายถึงชาวฮีบรู ซึ่งไม่เป็นที่ทราบแน่ชัดว่าผู้ใดเป็นผู้เขียนจดหมายฉบับนี้ เป็นที่เข้าใจว่าผู้เขียนต้องการเขียนถึงชาวฮีบรูหรือชาวยิวที่กลับใจมาเป็นคริสตชน ในบทที่ 11 ผู้เขียนได้อธิบายความเชื่อของคริสตชนโดยเริ่มตั้งแต่การที่พระเจ้าทรงสร้างจักรวาล ความเชื่อของชาวยิวในยุคสมัยต่าง ๆ ตามที่ปรากฏในพระคัมภีร์ ความเชื่อในพระสัญญาของพระเจ้า และความเชื่อในพระเยซูคริสต์ว่าเป็นพระบุตรของพระเจ้า โดยสรุปความหมายของความเชื่อไว้ว่า "ความ​เชื่อ​คือ​ความ​มั่น‍ใจ​ใน​สิ่ง​ที่​หวัง​ไว้ เป็น​ความ​แน่‍ใจ​ใน​สิ่ง​ที่​มอง​ไม่​เห็น"
แนวคิดเรื่องความเชื่อในพันธสัญญาใหม่ มีองค์ประกอบ 4 อย่าง ดังต่อไปนี้- เป็นการเชื่อสุดใจ การยอมมอบเจตจำนง และการอุทิศถวายตนเองทั้งหมดแด่พระเยซูคริสต์ผู้ซึ่งพันธสัญญาใหม่เปิดเผยไว้- มีการกลับใจใหม่ คือการหันจากบาป ด้วยความสำนึกเสียใจอย่างแท้จริง และหันเข้าหาพระเจ้าโดยทางพระคริสต์ - เชื่อฟังพระเยซูคริสต์และพระวจนะของพระองค์ - แสดงออกโดยความไว้วางใจความรัก โดยความซาบซึ้ง และความจงรักภักดี ต่อพระคริสต์

**ศาสนาอิสลาม**

**อ้างอิง ==
ญาณวิทยา

ญาณวิทยา (Epistemology; i; จากภาษาἐπιστήμη, epistēmē หมายถึง ความรู้ และเติมปัจจัย -logy) เป็นสาขาหนึ่งของปรัชญา ที่ศึกษาทฤษฎีของความรู้
ญาณวิทยาเป็นการศึกษาธรรมชาติของความรู้ การให้เหตุผลสนับสนุน (justification) และความเป็นเหตุเป็นผลของความเชื่อ (rationality of belief) การถกเถียงในญาณวิทยามักอยู่ในสี่แนวคิดหลักคือ (1) การวิเคราะห์ทางปรัชญา (philosophical analysis) ของธรรมชาติของความรู้และความสัมพันธ์ระหว่างมันกับแนวคิดเช่น ความจริง (truth) ความเชื่อ (belief) และการให้เหตุผลสนับสนุน (justification (epistemology)), (2) ปัญหานานาประการของความสงสัย (skepticism), (3) ที่มาและขอบเขตของความรู้และความเชื่อที่มีเหตุผล และ (4) เกณฑ์สำหรับว่าสิ่งใดเป็นความรู้และเป็นการให้เหตุผล ญาณวิทยาตั้งคำถามอย่างเช่น "อะไรทำให้ความเชื่อที่มีเหตุผล (justified belief) มีเหตุผล (justified)", "อะไรหมายถึงการที่เรารู้บางสิ่ง (to say that we know something)" และที่พื้นฐานที่สุด "เราจะรู้ได้อย่างไรว่าเรารู้แล้ว (How do we know that we know?)"

**อ้างอิง ==
รายชื่อผู้สมัครรับเลือกตั้งสมาชิกวุฒิสภา พ.ศ. 2549 กรุงเทพมหานคร

ด้านล่างนี้เป็นรายชื่อผู้สมัครเป็นสมาชิกวุฒิสภา พ.ศ. 2549 เฉพาะผู้สมัครจากกรุงเทพมหานคร ในการเลือกตั้งสมาชิกวุฒิสภา พ.ศ. 2549

**รายชื่อและประวัติของผู้สมัคร**
(ตัวดำหมายถึงผู้ได้รับเลือก)

**หมายเลข 1 ถึง 50**

**หมายเลข 51 ถึง 100**

**หมายเลข 101 ถึง 150**

**หมายเลข 151 ถึง 200**

**หมายเลข 201 ถึง 250**

**หมายเลข 251 ถึง 260**

**ผลการเลือกตั้ง**
โดยกรุงเทพมหานครจะมีสมาชิกวุฒิสภาทั้งสิ้น 18 คน

**อ้างอิง**
  เว็บไซต์ คณะกรรมการการเลือกตั้ง-  เว็บไซต์ การเลือกตั้งสมาชิกวุฒิสภา date=2021-05-06 -  เว็บไซต์ ตรวจสอบหน่วยเลือกตั้ง date=2006-06-26 -  ผลการเลือกตั้งสมาชิกวุฒิสภา ปี 2549 - กรุงเทพมหานคร date=2021-09-25 
หมวดหมู่:การเลือกตั้งในกรุงเทพมหานคร
หมวดหมู่:รายชื่อเกี่ยวกับกรุงเทพมหานคร
พาร์ทิชันแมจิก

พาร์ทิชันแมจิก (PartitionMagic) เป็นโปรแกรมคอมพิวเตอร์ สำหรับจัดการพาร์ทิชันฮาร์ดดิสก์ ซึ่งเมื่อก่อนได้พัฒนาโดยบริษัท PowerQuest โดยปัจจุบันนี้บริษัท Symantec ได้เป็นเจ้าของ พาร์ทิชันแมจิกสามารถทำงานได้ทั้งบนระบบปฏิบัติการดอส และไมโครซอฟท์ วินโดวส์
พาร์ทิชันแมจิกสามารถปลับเปลี่ยนขนาด คัดลอก และย้ายพาร์ทิชันฮาร์ดดิสก์ทั้งในรูปแบบ NTFS และ FAT โดยข้อมูลไม่สูญหาย. นอกจากนั้นแล้วยังมีความสามารถในการเปลี่ยนรูปแบบการเก็บข้อมูลระหว่าง FAT16 FAT32 และ NTFS เป็นต้น

**แหล่งข้อมูลอื่น**
  หน้าหลัก Norton PartitionMagic date=2006-04-07 
หมวดหมู่:ซอฟต์แวร์ระบบ
หมวดหมู่:ซอฟต์แวร์บนวินโดวส์
กลุ่มภาษาอินโด-อิเรเนียน

กลุ่มภาษาอินโด-อิเรเนียน (Indo-Iranian languages; มีอีกชื่อว่า กลุ่มภาษาอินโด-อิเรนิก (Indo-Iranic languages) หรือ กลุ่มภาษาอารยัน (Aryan languages) เป็นสาขาในตระกูลภาษาอินโด-ยูโรเปียนที่มีผู้พูดมากที่สุดและอยู่ทางตะวันออกเฉียงใต้สุด โดยมีผู้พูดมากกว่า 1.5 พันล้านคน มีบรรพบุรุษเป็นอินโด-อิเรเนียนดั้งเดิม (มีอีกชื่อว่า อารยันทั่วไป) ซึ่งเริ่มมีผู้พูดประมาณปลายสหัสวรรษที่ 3 ก่อนคริสตศักราช ปัจจุบันแตกออกเป็นสามสาขาคืออินโด-อารยัน, อิหร่าน และนูริสถาน ส่วนดาร์ดิก สาขาเอกเทศที่สี่ เคยอยู่ในกลุ่มภาษานี้ แต่นักวิชาการโดยทั่วไปในปัจจุบันมักจัดให้กลุ่มภาษาดาร์ดิกเป็นสมาชิกในอดีตของสาขาอินโด-อารยัน

**ภาษา**
ตารางจำแนกกลุ่มภาษาอินโด-อิเรเนียนในตระกูลภาษาอินโด-ยูโรเปียน
การจัดจำแนกกลุ่มภาษาอินโด-อิเรเนียน
กลุ่มภาษาอินโด-อิเรเนียนแบ่งออกเป็น 3 กลุ่ม:- อินโด-อารยัน/อินดิก- อิหร่าน/อิเรนิก- นูริสถาน
มีผู้พูดกลุ่มภาษาอินโด-อิเรเนียนมากกว่า 1.5 พันล้านคน ภาษาที่มีผู้พูดมากที่สุดอยู่ในกลุ่มอินโด-อารยัน: ภาษาฮินดูสตานี (ประมาณ 590 ล้านคน เพราะสำมะโนอินเดียมักรวมภาษาโภชปุรี (40 ล้านคน), ภาษาอวธี (40 ล้านคน), ภาษาไมถิลี (35 ล้านคน), ภาษามาร์วารี (30 ล้านคน), ภาษาราชสถาน (20 ล้านคน), ภาษาฉัตตีสครห์ (18 ล้านคน) และกุเมานี (2.1 ล้านคน) เป็นสำเนียง), ภาษาเบงกอล (205 ล้านคน), ภาษาปัญจาบ (100 ล้านคน), ภาษามราฐี (90 ล้าน), ภาษาคุชราต (50 ล้านคน), ภาษาโอริยา (35 ล้านคน), ภาษาสินธี (25 ล้านคน), ภาษาอัสสัม (24 ล้านคน), ภาษาสิงหล (19 ล้านคน), ภาษาเนปาล (17 ล้านคน) และภาษามณีปุระพิษณุปุระ (12 ล้านคน) ในสาขาอิเรเนียน ภาษาที่มีผู้พูดมากที่สุดคือภาษาเปอร์เซีย (90 ล้านคน), ภาษาปาทาน (ประมาณ 70 ล้านคน), ภาษาเคิร์ด (35 ล้านคน), และภาษาบาโลจ (8 ล้านคน)

**อ้างอิง**

**ข้อมูล**
 Chakrabarti, Byomkes (1994). A comparative study of Santali and Bengali. Calcutta: K.P. Bagchi & Co. 81-7074-128-9- cite book|title=Indo-Iranian Languages and Peoples|editor= Nicholas Sims-Williams|year=2002 |publisher= Oxford University Press

**อ่านเพิ่ม**
work=Dr. Russell Gray- Pinault, Georges-Jean. "Contacts religieux et culturels des Indo-Iraniens avec la civilisation de l'Oxus". In: Comptes rendus des séances de l'Académie des Inscriptions et Belles-Lettres, 149ᵉ année, N. 1, 2005. pp. 213–257. DOI:https://doi.org/10.3406/crai.2005.22848 ; www.persee.fr/doc/crai_0065-0536_2005_num_149_1_22848- Pinault, Georges-Jean. "La langue des Scythes et le nom des Arimaspes". In: Comptes rendus des séances de l'Académie des Inscriptions et Belles-Lettres, 152e année, N. 1, 2008. pp. 105–138. DOI:https://doi.org/10.3406/crai.2008.92104 ; www.persee.fr/doc/crai_0065-0536_2008_num_152_1_92104
*Baly, Joseph. Eur-Aryan roots: With their English derivatives and the corresponding words in the cognate languages compared and systematically arranged. Vol. 1. K. Paul, Trench, Trubner & Company, Limited, 1897.

**แหล่งข้อมูลอื่น**
  Swadesh lists of Indo-Iranian basic vocabulary words (from Wiktionary's  Swadesh-list appendix)
กลุ่มภาษาอินโด-อิเรเนียน
สถานีย่อย:ประเทศไทย/ภาพสวยๆจากเว็บ

alt=Panorama of city with mixture of five- to ten-story buildings
วัดอรุณราชวราราม  เขตบางกอกใหญ่ กรุงเทพมหานคร
ดูส่วนนี้
ภาษาสมอลล์ทอล์ก

ภาษาสมอลล์ทอล์ก (Smalltalk) เป็นภาษาโปรแกรมเชิงวัตถุที่ได้ออกแบบในปี ค.ศ. 1970 ที่  Xerox PARC โดย อลันด์ เคย์ (ผู้ริเริ่มใช้คำเรียกว่า Object-oriented) Dan Ingalls  Ted Kaehler Adele Goldberg และคนอื่นๆ ภาษาสมอลทอล์คยังคงมีการพัฒนาอย่างต่อเนื่อง และมีชุมชนผู้ใช้ที่เหนียวแน่น ภาษาสมอลล์ทอล์กเป็นภาษาที่มีกระบวนการจำแนกชนิดแบบยืดหยุ่น (dynamic)

**รูปแบบภาษา**
รูปแบบประโยคของภาษา Smalltalk เป็นดังนี้ 
(x < y) ifTrue: 
max := y.
i := j
ifFalse: 
max := x.
i := k

1 to: n do: 
sum := sum + i.

เปรียบเทียบกับ รูปแบบเดียวกันถ้าอยู่ในภาษา C
if (x < y) {
max = y;
i = j;
} else {
max = x;
i = k;
}
for (int i=1; i<=n; i++) {
sum = sum + i;
}
ในภาษา Smalltalk ไม่ต้องประกาศชนิดของ ตัวแปร หรือ ออปเจ็ก

"Smalltalk"
int x, y, z;        // C++
การปรับเปลี่ยนชนิดของตัวแปรใน Smalltalk ทำได้โดยไม่ต้องผ่านฟังก์ชันใดๆ

...
d := i asFloat.
i := d asInteger.
s := i asString.
การวางประโยคทำได้สองวิธี คั่นประโยคโดยใช้จุด
i := j+1.
num := phoneBook at: name.
x := 0
และรวมประโยคเป็น ออปเจ็กเดียวโดยใช้บล็อก 
i := j+1.
num := phoneBook at: name.
x := 0


**ดูเพิ่ม**
 Squeak- Croquet project
หมวดหมู่:ภาษาโปรแกรมแบบคลาส
หมวดหมู่:ภาษาโปรแกรมที่มีชนิดข้อมูลแบบพลวัต
หมวดหมู่:ภาษาโปรแกรมเชิงวัตถุ
หมวดหมู่:ตระกูลภาษาสมอลล์ทอล์ก
การเขียนโปรแกรมแบบโพรโทไทป์

การเขียนโปรแกรมแบบโพรโทไทป์ (Prototype-based programming) เป็นการเขียนโปรแกรมเชิงวัตถุชนิดหนึ่งซึ่งไม่ใช้แนวความคิดเรื่องคลาส การใช้ซ้ำพฤฒิกรรมของวัตถุทำได้โดยการโคลนวัตถุแม่แบบที่มีอยู่แล้ว
ตัวอย่างดั้งเดิมและเป็นที่ยอมรับที่สุดของการเขียนโปรแกรมแบบโพรโทไทป์คือภาษาSelf ซึ่งพัฒนาโดย David Ungar และ Randall Smith อย่างไรก็ตามการเขียนโปรแกรมแบบโพรโทไทป์ ได้รับความนิยมอย่างมากเมื่อไม่นานมานี้และถูกนำไปใช้ใน ภาษาจาวาสคริปต์ Squeak เมื่อใช้วิวเวอร์เฟรมเวิร์คจัดการกับส่วนโปรแกรมแบบ Morphic Cecil NewtonScript Io MOO REBOL Kevo และภาษาอื่นๆ อีกมากมาย

**ภาษาโปรแกรมแบบโพรโทไทป์**
 ABCL/1, ABCL/R, ABCL/R2, ABCL/c+- Agora- Cecil- Cel- ECMAScript หรือที่รู้จักในชื่อ ActionScript, DMDScript, ภาษาจาวาสคริปต์ (เคยชื่อ Mocha และ LiveScript มาก่อนตามลำดับ) , JScript- Factor- Io- Lisaac- Lua- MOO- NewtonScript- Obliq- OpenLaszlo- REBOL- Self- Slate- Squeak ไม่ใช่ภาษา พัฒนาขึ้นด้วยภาษาสมอลล์ทอล์ก (ซึ่งไม่ใช่ภาษาแบบโพรโทไทป์) เมื่อใช้วิวเวอร์เฟรมเวิร์กจัดการกับส่วนโปรแกรมแบบ Morphic- TADS
หมวดหมู่:แบบอย่างการเขียนโปรแกรม
หมวดหมู่:ทฤษฎีแบบชนิด

หมวดหมู่:การเขียนโปรแกรมเชิงวัตถุ
ซานฟรานซิสโก

ซานฟรานซิสโก หรือ แซนฟรันซิสโก (San Francisco oʊ ในภาษาสเปน แปลว่า นักบุญฟรังซิส) มีชื่ออย่างเป็นทางการว่า นครและเทศมณฑลซานฟรานซิสโก (City and County of San Fracisco) เป็นเมืองในรัฐแคลิฟอร์เนีย สหรัฐอเมริกา มีประชากร ประมาณ 808,976 คน ซึ่งเป็นเมืองที่มีความหนาแน่นประชากรเป็นอันดับสองของประเทศ เมืองซานฟรานซิสโกตั้งอยู่บริเวณอ่าวซานฟรานซิสโก
ชาวยุโรปกลุ่มแรกที่มาตั้งรกรากในซานฟรานซิสโกคือชาวสเปน โดยในปี ค.ศ. 1776 เมืองมีชื่อว่า เซนต์ฟรานซิส (St. Francis) ในภายหลังจากช่วงยุคตื่นทองในปี ค.ศ. 1848 ทำให้ประชากรในซานฟรานซิสโกเพิ่มขึ้นอย่างรวดเร็ว และเมืองเติบโตอย่างมาก ถึงแม้ว่าซานฟรานซิสโกจะประสบปัญหา แผ่นดินไหวและไฟไหม้ขนาดใหญ่ในช่วงปี ค.ศ. 1906 ซานฟรานซิสโกกลับฟื้นตัวได้อย่างรวดเร็ว และได้ชื่อว่าเป็นเมืองสำคัญเมืองหนึ่งในแถบชายฝั่งตะวันตกของประเทศ
ซานฟรานซิสโกมีลักษณะภูมิประเทศที่เป็นเขา และมีชายฝั่งติดกับมหาสมุทรแปซิฟิก สัญลักษณ์ที่ขึ้นชื่อของเมืองซานฟรานซิสโกได้แก่ สะพานโกลเดนเกต และแหล่งท่องเที่ยวที่มีชื่อเสียงได้แก่ เกาะอัลคาทราซ รถรางซานฟรานซิสโก เพียร์เทิรตีนายด์ และ ถนนลอมบาร์ด ทีมกีฬา อเมริกันฟุตบอล ที่สำคัญได้แก่ ซานฟรานซิสโก 49ers เป็นเมืองเศรษฐกิจที่มีขนาดใหญ่  และชาวเอเชียอาศัยที่อ่าวซานฟรานซิโกเป็นจำนวนมาก

**อ้างอิง**

**แหล่งข้อมูลอื่น**

หมวดหมู่:เมืองชายฝั่ง
หมวดหมู่:รัฐแคลิฟอร์เนีย
หมวดหมู่:เมืองในรัฐแคลิฟอร์เนีย